2002/250/EY: Komission päätös, tehty 27 päivänä maaliskuuta 2002, Vietnamista tuotuja kalastus- ja vesiviljelytuotteita koskevien päätöksessä 2001/699/EY säädettyjen suojatoimenpiteiden laajentamisesta (ETA:n kannalta merkityksellinen teksti) (tiedoksiannettu numerolla K(2002) 1303)



Virallinen lehti nro L 084 , 28/03/2002 s. 0075 - 0076



Komission päätös, tehty 27 päivänä maaliskuuta 2002, Vietnamista tuotuja kalastus- ja vesiviljelytuotteita koskevien päätöksessä 2001/699/EY säädettyjen suojatoimenpiteiden laajentamisesta (tiedoksiannettu numerolla K(2002) 1303) (ETA:n kannalta merkityksellinen teksti) (2002/250/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002(1) ja erityisesti sen 53 artiklan 1 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(2) ja erityisesti sen 22 artiklan 1 kohdan, sekä katsoo seuraavaa: (1) Asetuksessa (EY) N:o 178/2002 säädetään, että komission on toteutettava asianmukaiset toimenpiteet, kun on ilmeistä, että kolmannesta maasta tuodusta elintarvikkeesta aiheutuu todennäköisesti vakava riski ihmisten terveydelle, eläinten terveydelle tai ympäristölle. (2) Kolmansista maista tuotavien eräiden tuotteiden osalta on direktiivin 97/78/EY mukaisesti toteutettava tarvittavat toimenpiteet, jos ilmenee tai leviää jokin tekijä, joka aiheuttaa todennäköisesti vakavan vaaran eläinten tai ihmisten terveydelle. (3) Eräissä Vietnamista tuoduissa vesiviljely- ja kalastustuotteissa havaittiin kloramfenikolia, ja tämän vuoksi komissio teki päätöksen 2001/699/EY(3) eräitä Kiinasta ja Vietnamista peräisin olevia ihmisravinnoksi tarkoitettuja kalastus- ja vesiviljelytuotteita koskevista suojatoimenpiteistä. (4) Päätöksen 2001/699/EY mukaisissa tarkastuksissa Vietnamista tuoduissa ihmisravinnoksi tarkoitetuissa katkaravuissa havaittiin nitrofuraania. (5) Koska elintarvikkeissa esiintyvä nitrofuraani saattaa aiheuttaa vaaran ihmisten terveydelle, päätöksen 2001/699/EY mukaiset tarkastukset on laajennettava koskemaan tämän aineen ja sen metaboliittien esiintymistä kaikissa Vietnamissa tuoduissa katkarapulähetyksissä. (6) Asetuksella (EY) N:o 178/2002 perustetaan elintarvikkeita koskeva nopea tietojenvaihtojärjestelmä, johon turvautuminen on aiheellista, jotta direktiivissä 97/78/EY säädetty vaatimus vastavuoroisesta tiedottamisesta toteutuu. (7) Tätä päätöstä tarkastellaan uudelleen Vietnamin toimivaltaisten viranomaisten antamien tietojen ja takeiden ja jäsenvaltioiden toteuttamien tarkastusten tulosten perusteella. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan Vietnamista tuotuihin ihmisravinnoksi tarkoitettuihin katkarapuihin. 2 artikla 1. Jäsenvaltioiden on tarkastettava tarkoituksenmukaisia näytteenottosuunnitelmia ja toteamismenetelmiä käyttäen jokainen Vietnamista tuotu katkarapulähetys kemiallisesti sen varmistamiseksi, että kyseiset tuotteet eivät vaaranna ihmisten terveyttä. Tarkastus on tehtävä erityisesti nitrofuraanin tai sen metaboliittien toteamiseksi. 2. Jäsenvaltioiden on ilmoitettava komissiolle viipymättä 1 kohdassa tarkoitettujen tarkastusten tulokset käyttäen neuvoston asetuksessa (EY) N:o 178/2002 säädettyä nopeaa tietojenvaihtojärjestelmää. 3 artikla Jäsenvaltiot eivät saa antaa lupaa tuoda 1 artiklassa tarkoitettuja tuotteita alueelleen tai lähettää niitä toiseen jäsenvaltioon, elleivät 2 artiklassa tarkoitettujen tarkastusten tulokset ole asianmukaisia. 4 artikla Kaikki tämän päätöksen soveltamisesta aiheutuvat menot veloitetaan lähettäjältä, vastaanottajalta tai näiden edustajalta. 5 artikla Jäsenvaltioiden on muutettava tuontiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 6 artikla Tätä päätöstä tarkistetaan Vietnamin toimivaltaisten viranomaisten antamien takeiden ja 2 artiklassa tarkoitettujen tarkastusten tulosten perusteella. 7 artikla Tämä päätös on osoitettu kaikille jäsenvaltioille. Tehty Brysselissä 27 päivänä maaliskuuta 2002. Komission puolesta David Byrne Komission jäsen (1) EYVL L 31, 1.2.2002, s. 1. (2) EYVL L 24, 30.1.1998, s. 9. (3) EYVL L 251, 20.9.2001, s. 11.